Výročná správa o činnosti 
Rady školy pri Materskej škole, Budovateľská 8, 080 01 Prešov
za obdobie od apríla 2008 do apríla 2009.

V súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov  a v súlade s ustanovením § 9 ods.1 Vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení bola v marci 2009 konštituovaná voľbou nová rada školy..

Údaje o rade školy
V marci 2008 9-členná Rada školy ukončila svoje funkčné obdobie (predseda  Renáta Brozáková, členovia za PZ Ivana Amrichová,  za NPZ Irena Centková, za RZ Ing. Jana Franková, Jana Hirková, Renáta Slaninová, za zriaďovateľa Ing. Ján Balún, Ing. Jaraj Bujdossó, za vzdelávaciu inštitúciu MPC PaedDr. Gmitrová. K zmenám v RŠ došlo počas školského roka: za zriaďovateľa PaedDr.Benko, Ing.arch. Tkáčik, za MŠR PaedDr. Šimková). 

V marci 2008 došlo ku konštituovaniu novej rady školy. Z volieb, ktoré sa uskutočnili v jednotlivých kategóriách voliteľov (5.-13.marca 2008) vzišli členovia RŠ pre funkčné obdobie marec 2008 – marec 2012.
Zvolení zástupcovia za jednotlivé kategórie:
	Pedagogickí zamestnanci:
		1. Magdaléna Fesičová – učiteľka, zástupca predsedu RŠ 
2. Jana Jaščurová – učiteľka 
Nepedagogickí zamestnanci:   
3. Johana Štefančíková – vedúca ŠJ   
Rodičia :
4. PaedDr. Ján Pavlinský - predseda RŠ
5 . Monika Klimková
6. Ing. Janka Nemcová                                                           
Delegovaní zástupcovia za zriaďovateľa :
7. Ing.arch.Viktor Tkačík – poslanec MZ
8. PaedDr.Miroslav Benko - poslanec MZ
Delegovaný zástupca za inštitúciu poskytujúca výchovu a vzdelávanie :
	9. PaedDr.Vlasta Gmitrová – metodik MPC v Prešove 

V priebehu roka došlo k výmene dvoch členov RŠ – za rodičov namiesto p. Nemcovej (jej deti prestali navštevovať MŠ a tým jej členstvo v RŠ zaniklo) nastúpila p. Šipošová a p. Gmitrovú v zmysle zmeny školského zákona nahradil zástupca zriaďovateľa p. Džugan.

V zmysle zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov, v súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov  a v súlade s ustanovením § 9 ods.1 Vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení  novelizovala rada školy štatút činnosti rady školy. Novelizácia sa týkala zmien a odkazov vo veci zosúladenia platnosti v zmysle nového školského zákona s účinnosťou novelizovaného štatútu RŠ od 20.1.2009.

Priebeh zasadnutí rady školy za zmienené obdobie 

Prvé zasadnutie RŠ (31.03.2008)
1. Voľba predsedu RŠ a podpredsedu (tajomníka) RŠ, 

Druhé zasadnutie RŠ (21.04.2008)
1. Prerokovanie a schválenie návrhu koncepcie rozvoja MŠ na Budovateľskej ul. v Prešove

Tretie zasadnutie RŠ (23.10.2008)
1. Hodnotiaca správa výchovno-vzdelávacieho procesu v šk.r.2007/2008 .
2. Čerpanie finančných prostriedkov z rodičovských príspevkov za šk.r.2007/2008.
3. Rozpočet finančných prostriedkov z rodičovských príspevkov na šk.r.2008/2009.
4. Informácie o pedagogicko-organizačnom a materiálnom zabezpečení výchovno-vzdelávacieho procesu, ISCED0, školský vzdelávací program
 
Štvrté zasadnutie RŠ (20.01.2009)
1.Otvorenie.
2.Kontrola čerpania finančných prostriedkov z rodičovských príspevkov.
3.Aktuálne problémy a otázky týkajúce sa vých.vzdel. procesu na škole.
4.Oboznámenie sa s rozpočtom na MŠ zo štátnej dotácie na žiaka.
5. RŠ bola oboznámená s novým školským zákonom a zmenami vyplývajúcimi z jeho platnosti.

Piate zasadnutie RŠ (02.04.2009)
1. Rada školy bola informovaná o Návrhu rozpočtu  na rok 2009.
2. Rada školy opätovne upozornila na havarijný stav budovy – okien, ktoré predstavujú bezpečnostné riziko pre žiakov. 

Záver:
.
Rada školy na svojich jednotlivých zasadnutiach v uplynulom období vyslovila podporu činnosti riaditeľky školy a pedagogického zboru MŠ na úseku výchovno-vzdelávacej i riadiacej činnosti.
Rada školy ďakuje riaditeľke MŠ, všetkým zamestnancom i dodávateľom a sponzorom školy, ktorí sa pričinili o zdarný priebeh rekonštrukcie kanalizácie, úprav v areále školskej záhrady (výrub stromov), zakúpení nových didaktických pomôcok, obmene školského nábytku, ako aj ostatným ekonomickým a výchovným aktivitám, ktoré za uplynulé obdobie v priestoroch materskej školy boli vykonávané.
Rada školy opätovne upozorňuje na akútny stav potreby výmeny okien, ktoré predstavuje vážne bezpečnostné riziko pre žiakov MŠ.

Prešov, apríl 2009

							PaedDr. Ján Pavlinský
							Predseda RŠ